CELEX: 62011TN0333
Language: et
Date: 2011-06-24 00:00:00
Title: Kohtuasi T-333/11: 24. juunil 2011 esitatud hagi — Wessang versus Siseturu Ühtlustamise Amet — Greinwald (star foods)

10.9.2011   
            
            
               ET
            
            
               Euroopa Liidu Teataja
            
            
               C 269/51
            
         24. juunil 2011 esitatud hagi — Wessang versus Siseturu Ühtlustamise Amet — Greinwald (star foods)
   (Kohtuasi T-333/11)
   2011/C 269/114
   Hagiavalduse keel: prantsuse
   
      Pooled
   
   
      Hageja: Nicolas Wessang (Zimmerbach, Prantsusmaa) (esindaja: advokaat A. Grolée)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Greinwald GmbH (Kempten, Saksamaa)
   
      Nõuded
   
   Hageja palub Üldkohtul:
   
               —
            
            
               tühistada ühtlustamisameti apellatsioonikoja 15. aprilli 2011. aasta otsus;
            
         
               —
            
            
               kohustada ühtlustamisametit võtma eespool nimetatud otsust tühistava kohtuotsuse täitmiseks meetmed, st rahuldama Nicolas Wessangi 26. septembri 2005. aasta vastulause kaubamärgi STAR FOODS + (disainilahendus nr 4 105 615) registreerimise vastu;
            
         
               —
            
            
               kohustada ühtlustamisametit võtma eespool nimetatud otsust tühistava kohtuotsuse täitmiseks meetmed, st lükkama tagasi kaubamärgi STAR FOODS + (disainilahendus nr 4 105 615) registreerimistaotluse tervikuna;
            
         
               —
            
            
               mõista kõik Nicolas Wessangi poolt vastulausemenetluses, apellatsioonikoja menetluses ja käesolevas menetluses kantud kulud tervikuna välja äriühingult GREINWALD GmbH ja ühtlustamisametilt solidaarselt;
            
         
               —
            
            
               jätta kõik äriühingu GREINWALD GmbH poolt vastulausemenetluses, apellatsioonikoja menetluses ja käesolevas menetluses kantud kulud tema enda kanda;
            
         
               —
            
            
               jätta kõik ühtlustamisameti poolt vastulausemenetluses, apellatsioonikoja menetluses ja käesolevas menetluses kantud kulud tema enda kanda.
            
         
      Väited ja peamised argumendid
   
   
      Ühenduse kaubamärgi taotleja: Greinwald GmbH.
   
      Asjaomane ühenduse kaubamärk: kujutismärk „star foods” kaupadele klassides 29, 30 ja 32 — taotlus nr 4 105 615.
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: ühenduse kujutis ja sõnamärk „STAR SNACKS” kaupadele klassides 29, 30 ja 31.
   
      Vastulausete osakonna otsus: rahuldada vastulause.
   
      Apellatsioonikoja otsus: jätta apellatsioonkaebus rahuldamata; otsus tehti Üldkohtu 11. mai 2010. aasta otsuse kohtuasjas T-492/08: Wessang vs. Siseturu Ühtlustamise Amet — Greinwald (star foods) alusel.
   
      Väited: hageja märgib, et Üldkohus otsustas, et vastandatud kaubamärkide vahel esineb segiajamise tõenäosus ja seetõttu on apellatsioonikoja pädevus piiratud Üldkohtu otsusega. Hageja leiab veel, et apellatsioonikoda ületas oma pädevust, kui ta tegi asjas tervikuna uue otsuse.